ಶೀಘ್ರದಲ್ಲಿಯೇ ಕೆಜಿಎಫ್ ಗರ್ಲ್ ಮದುವೆ

ಮುಂಬೈ: ಕೆಜಿಎಫ್ ಗರ್ಲ್ ಮೌನಿ ರಾಯ್ ಶೀಘ್ರದಲ್ಲಿಯೇ ಹಸೆಮಣೆ ಏರಲಿದ್ದಾರೆ ಅನ್ನೋ ಸುದ್ದಿಯೊಂದು ಬಾಲಿವುಡ ಅಂಗಳದಲ್ಲಿ ಹರಿದಾಡುತ್ತಿದೆ. ಗೆಳೆಯ ಸೂರಜ್ ನಂಬಿಯಾರ್ ಜೊತೆ ಮೌನಿ ಮದುವೆ ನಡೆಯಲಿದೆ ಎನ್ನಲಾಗುತ್ತಿದ್ದು, ಕೆಲ ದಿನಗಳ ಹಿಂದೆ ಗೆಳೆಯನ ಪೋಷಕರನ್ನ ನಟಿ ಭೇಟಿಯಾಗಿದ್ದರು. ಸೂರಜ್ ಕುಟುಂಬದ ಜೊತೆಗೆ ಕ್ಲಿಕ್ಕಿಸಿಕೊಂಡಿರುವ ಫೋಟೋಗಳನ್ನ ಮೌನಿ ರಾಯ್ ಸೋಶಿಯಲ್ ಮೀಡಿಯಾದಲ್ಲಿ ಶೇರ್ ಮಾಡಿಕೊಂಡಿದ್ದಾರೆ.

ಇಷ್ಟು ದಿನ ರಿಲೇಶನ್‍ಶಿಪ್ ನಲ್ಲಿದ್ದ ಮೌನಿ ಮತ್ತು ಸೂರಜ್ ಮದುವೆಯಾಗಲು ನಿರ್ಧರಿಸಿದ್ದಾರೆ. ಹಾಗಾಗಿ ಇಬ್ಬರು ಎರಡೂ ಕುಟುಂಬಗಳ ಸದಸ್ಯರನ್ನ ಭೇಟಿಯಾಗುತ್ತಿದ್ದಾರೆ. ಮದುವೆ ಸಂಬಂಧ ಎರಡು ಕುಟುಂಬಸ್ಥರು ನಟಿ ಮಂದಿರಾ ಬೇಡಿ ನಿವಾಸದಲ್ಲಿ ಭೇಟಿಯಾಗಿ ಮಾತುಕತೆ ನಡೆಸಿದ್ದಾರೆ ಎಂದು ಮಾಧ್ಯಮವೊಂದು ವರದಿ ಮಾಡಿದೆ.

ಕುಟುಂಬಗಳಲ್ಲಿ ಮಾತುಕತೆ ನಡೆದಿದ್ದು, ಆದ್ರೆ ಇಬ್ಬರು ಎಲ್ಲಿಯೂ ಮದುವೆ ಆಗುತ್ತಿರುವ ವಿಷಯವನ್ನ ಹೇಳಿಕೊಂಡಿಲ್ಲ. ಇದಕ್ಕೂ ಮೊದಲು ಮೋಹಿತ್ ರೈನಾ ಜೊತೆ ಮೌನಿ ರಾಯ್ ಹೆಸರು ಕೇಳಿ ಬಂದಿತ್ತು. ಇಬ್ಬರು ಪರಸ್ಪರ ಒಪ್ಪಿಗೆ ಮೇರೆಗೆ ಬ್ರೇಕಪ್ ಮಾಡಿಕೊಂಡು ಪ್ರತ್ಯೇಕವಾಗಿದ್ದಾರೆ.

View this post on Instagram

A post shared by mon (@imouniroy)

2006ರಲ್ಲಿ ಏಕ್ತಾ ಕಪೂರ್ ನಿರ್ಮಾಣದ ಧಾರಾವಾಹಿ ಮೂಲಕ ಬಣ್ಣದ ಲೋಕಕ್ಕೆ ಎಂಟ್ರಿ ಕೊಟ್ಟ ಮೌನಿ ರಾಯ್ ಗೆ ‘ದೇವೋಂ ಕಾ ದೇವ್ ಮಹದೇವ್’ ಮತ್ತು ‘ನಾಗಿಣಿ’ ಸೀರಿಯಲ್ ಹೆಸರು ತಂದು ಕೊಟ್ಟಿತ್ತು. ಅಕ್ಷಯ್ ಕುಮಾರ್ ಅಭಿನಯದ ಗೋಲ್ಡ್ ಮೌನಿ ರಾಯ್ ಅಭಿನಯದ ಮೊದಲ ಸಿನಿಮಾ. ಇನ್ನು ಕೆಜಿಎಫ್ ಚಾಪ್ಟರ್-1ರ ಹಿಂದಿ ಅವತರಣಿಕೆಯಲ್ಲಿ ಗಲಿ ಗಲಿ ಮೇ ಹಾಡಿಗೆ ರಾಕಿ ಬಾಯ್ ಯಶ್ ಜೊತೆ ಮೌನಿ ರಾಯ್ ಹೆಜ್ಜೆ ಹಾಕಿದ್ದರು.